“Ditsela tša go Diriša Lenaneo la JW Library”—Karolo 1: (15 mets.) Poledišano. Bapala bidio ya Tsenya di Bookmark le go di Hlokomela le ya Diriša History ke moka le di ahlaahle ka boripana. Ka morago ga moo, boledišanang ka dihlogwana tše pedi tša mathomo tša sehlogo se. Kgopela batheetši gore ba bolele ditsela tše dingwe tšeo ba ilego ba diriša JW Library thutong ya motho ka noši le dibokeng tša phuthego.
Lenaneo la Seboka sa Bophelo bja Rena le Bodiredi bja Bokriste la May 16-22, 2016 pherekgong _ Phetolela ya Sesotho sa Leboa go ya go Seisemane - Oxford Dictionaries
Mathomong Sesotho sa Leboa go ya go Seisemane pherekgong
Dikolo tša Afrika Borwa di bulwa Pherekgong. Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba tša Mabapi le Dihlatse tša Jehofa
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
TABA YA LETLAKALA LA KA NTLE Ke Bomang Bao ba Dulago Legodimong?
DIHLOGO TŠE DINGWE TŠA INTHANETENG
Dihlatse tša Jehofa
Dilo tše di Lego Gona
Dikgatišo tše di Lego Gona
“Hle kgopela . . . dinonyana tša magodimo gomme di tla go botša. Ke mang gare ga tše ka moka a sa tsebego gabotse gore seatla sa Jehofa ka bosona se dirile tše”?—Jobo 12:7, 9.
MENGWAGENG e fetago e 3 000 e fetilego, mopatriareka wa bogologolo e lego Jobo o ile a lemoga gore dinonyana tša magodimo di ka re ruta mo gontši mabapi le mediro ya diatla tša Modimo. Gape le mekgwa ya tšona e dira gore di swanelege ge go dirwa dipapišo le ditshwantšhišo ka tšona. Gantši ge go bolelwa ka dinonyana tša magodimo ka Beibeleng, re ithuta dithuto tše bohlokwa ka bophelo le tswalano ya rena le Modimo. Anke re hlahlobeng mehlala e sego kae.
Moporofeta Jeremia o ngwadile gore: “Mogolodi magodimong o tseba gabotse dinako tša wona tše di beilwego.” Ga go pelaelo gore o be a tseba gabotse ka go huduga ga megolodi yeo e bego e phatša Nageng ya Kholofetšo. Ka seruthwane, go ile gwa balwa megolodi e mešweu e fetago e 300 000 e huduga Afrika e eya Yuropa Leboa e feta Moeding wa Jorodane. Bokgoni bja yona bja tlhago bja go tseba nako bo e botša gore e boele mafelong ao ka selemo e beelago mae go ona. Ka go swana le dinonyana tše dingwe tšeo di hudugago, megolodi e ‘šetša gabotse nako ya yona ya go boa.’—Jeremia 8:7.
Puku ya Collins Atlas of Bird Migration e re: “Selo seo se tlogago se makatša ka go huduga ke gore go direga ka tlhago.” Jehofa Modimo o neile dinonyana tšeo di hudugago bohlale bja tlhago bja go tseba dihla tša go huduga, eupša a nea motho bokgoni bja go lemoga dinako le dihla. (Luka 12:54-56) Go fapana le bohlale bja tlhago bja mogolodi, go tseba Modimo ke gona go dirago gore motho a kgone go lemoga seo se bolelwago ke ditiragalo tša mehla yeo re phelago go yona. Baisiraele ba mehleng ya Jeremia ba be ba sa ele hloko dipontšho tšeo. Modimo o ile a hlalosa bothata bja bona bjo bogolo, ge a be a re: “Ba ganne lentšu la Jehofa, gomme ke bohlale mang bjo ba nago le bjona?”—Jeremia 8:9.
Lehono re na le bohlatse bjo bontši bjo bo bontšhago gore re phela nakong yeo Beibele e e bitšago ‘mehla ya bofelo.’ (2 Timotheo 3:1-5) Na o tla ekiša mogolodi gomme wa ela hloko ‘sehla’ seo re phelago go sona?
Go bolelwa gantši ka ntšhu ka Beibeleng, gomme dinonyana tše di be di atiša go bonwa Nageng ya Kholofetšo. Ntšhu “e tsoma dijo” e le sehlageng sa yona godimo ga legaga; “mahlo a yona a bona tša kgole kudu.” (Jobo 39:27-29) Mahlo a yona a bogale kudu mo e lego gore go begwa gore ntšhu e kgona go bona mmutla o le bokgoleng bja khilomithara.
Go etša ge ntšhu e kgona go “bona tša kgole kudu,” Jehofa le yena o kgona go bona kgole kudu bokamosong. Ka baka leo, Jehofa Modimo o itše: “Ke nna ke kwaditšego tša mafelelo mola di sa thoma, di sešo tša direga.” (Jesaya 46:10, Beibele ya Sepedi) Ge re ekwa keletšo ya Jehofa, re ka holwa ke bohlale bja gagwe bjo bo sa bapišwego gotee le ponelopele ya gagwe.—Jesaya 48:17, 18.
DITABA TŠE DIBOTSE TŠE DI TŠWAGO GO MODIMO!
Tseba ge e ba Modimo a theetša dithapelo ka moka, re swanetše go rapela bjang, le gona ke eng seo re ka se dirago go batamela kgauswi le Modimo.
Jesu o Ruta ka Mmušo wa Modimo
Ntšha Moneelo wa go Thekga Modiro wa Rena wa Lefase ka Bophara